Document ID: /roh_data/filtered/fineweb-2-filterrobots_roh.jsonl.gz/11665

Da giuven è sta Christian «Hitsch» Jenny in sportist passiunà e durant ils onns 50 è el er stà sin ils patins per l'EHC Arosa, quella giada ina da las meglras equipas da la Svizra. Impressiunanta è er sia carriera musicala. La fin dals onns 60 ha el fundà il Schanfigger Schwyzerörgeliquartett cun Rolf Hess, Paul Mattli e cun Silvio Caluori – ch'è daventà pli tard in quintet, lura er anc cun ses cusrin renumà Josias Jenny.
Durant ils ultims decennis ha el cumponì 200 sauts e registrà sur 30 portatuns. Il musicant da vaglia è mort la fin da favrer curt avant ses 95avel ch’el avess pudì festegiar ils 24 d’avrigl. En la populara ans regurdain nus da Christian «Hitsch» Jenny e preschentain perquai in’ura cun sia musica e sias chapellas: il Schanfigger Schwyzerörgeli-Trio, il Schanfigger Ländlerquartett ed il Schanfigger Ländlerquintett, tut furmaziuns enconuschentas per lur stil original e genuin.
La musica populara dal Grischun e da la Svizra chatta ses lieu en questa emissiun.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.